Cesarhanmun/geonobi-data huggingface dataset:
地名: 朔州 (平安道, 都護府)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 朔州 (平安道, 都護府)
年: 1618.0

○平安道節度使金景瑞狀啓: 滿浦僉使蔣後琬馳報: "今五月十六日, 騎胡十二名, 來到越邊, 呼通事, 卽令通事, 問之, 則所持文書呈納。 而取見皮封, 則題曰朝鮮國王開拆, 不勝寒心, 令通事開諭曰: ‘我國與汝將, 事體不同。 自前文書相通之規, 無直達朝廷之禮, 捧納極難。’ 反覆開諭, 前後文書, 竝爲出給, 則差胡曰: ‘迷劣胡人, 持書出來而已。 如此事體, 何以知之?’ 勢難驅迫還給, 故姑令留置胡館, 嚴辭開諭, 厚饋酒肉, 以悅其心後, 令女眞訓導房應斗, 鄕通事河世國等, 問虜中事情, 則差胡答曰: ‘我將方會軍兵, 與天將相戰, 私相出入之人, 不無漏通軍機之弊, 故一切禁斷出入者。 今此起兵事, 斷則
              遼東殺我將祖父, 又於如許城中, 送天將添兵守護, 故我將結怨, 積年鍊兵, 去四月十五日, 我將領兵, 撫順等四鎭, 一時盡擊後, 一處聚兵, 所得牛馬、布物、弓箭及所擒唐人點閱, 不知其數。 撫順鎭將, 則乞降生擒, 我將有末女許嫁, 時在奴城。 又於五月晦間六月初生, 欲向如許擊破後, 仍向遼東、廣寧計料, 而日炎霖雨, 草樹茂密, 時未定奪。 所擒唐人千餘名, 則卽削其髮, 服其胡尤衣, 以爲先鋒。 朝鮮則與我朝, 有信之國。 若遼東請兵于朝鮮, 則會寧、三水、滿浦等處, 我將當以一枝兵馬, 發送攻擊。 朝鮮與我將, 無嫌怨, 謹守封疆, 勿使動兵。’ 云云。 答曰: ‘天朝以二百年生聚, 格汝小酋, 無異泰山壓卵, 不必格外國而求助矣。’ 問答間, 言辭極其悖慢。 入關時, 有若探察城上器械虛實者然。 胡書本文, 則胡館留置, 謄書上送。" 大槪此賊不畏天朝, 至於移書我國, 示以利害, 尤切痛憤。 其侵凌之患, 不但在於天朝, 我國邊上, 亦不時無受侮之虞, 將兵來備禦之策, 所當汲汲。 臣之妄意, 已抄黃延道軍兵, 進駐肅川等地, 本道軍兵, 則防禦使、助防將等, 以本道守令兼差, 各率其兵, 仍駐信地, 操鍊待邊, 卽時馳援。 道內物力, 有裕之邑, 及江邊守令, 亦以武班換差, 團束軍兵, 聞變馳援。 則守禦之策, 可以成形。 胡書連二度, 不許捧入, 早晩必有意外之患, 防胡之策。 無過守城淸野。 而以江邊一帶言之, 則江界、滿浦、昌城、朔州、義州等, 若干城矣。 其餘則城不過丈餘, 濠不過數尺, 決難入守也。 內地龍岡、安州、平壤城, 皆可守之地, 而廢棄已久, 倉卒難修。 寧邊一城, 雖曰闊遠, 四面山高, 可以死守, 而久棄不修, 欲爲繕築, 則賊未至, 而民先失農。 凡干抄兵進駐, 諸城修築等事, 請令廟堂啓下備邊司, 從速指揮。 備邊司回啓曰: "今此胡書及滿浦問答說話, 極其兇慘。 至以七宗惱恨, 讎怨天朝, 終之以蒼天默祐, 俾遂寸衷云, 一以誇示其得志, 一以恐劫我邊上。 來胡之悖慢, 又非前日所比, 侵犯之患, 在於今日, 本道之事, 極爲汲汲。 黃延道軍兵, 聖敎已令, 分運入防, 駐箚處所, 則與巡察使, 詳議進退。 而防禦使、助防將, 兼差守令, 及道內守令, 武班換差事, 朝廷自當量處。 安州城守事, 本司已請下諭, 及時修治, 爲必守之地, 已爲定奪。 郭山之城, 與安州不遠, 可作聲援之地, 而形勢最好, 所當爲先修築。 平壤、寧邊等地, 人民多集之地, 自前必守之議, 非一而只以過大爲難守。 一道根本之地, 亦不可空棄, 參酌道內物力, 毋或玩愒姑息, 盡心規劃何如? 大槪兇鋒, 旣突於天朝, 次第加兵於我, 必然之理也。 十分留念征繕, 異日毋使賊騎, 如入無人之境事, 請監司處, 竝爲行移啓
              何如?" 從之。 《光海君日記》卷第一百二十八
地名: 朔州 (平安道, 都護府)
年: 1626.0

○上晝講《孟子》于資政殿月廊。 講訖, 上問于特進官張晩曰: "毛將情形之敗露久矣, 而近以西來狀啓, 人情尤疑懼。 未知卿之所見, 則禍發遲速, 當如何?" 晩曰: "臣意彼無速發之理。 虜雖强請, 毛不速發矣。 毛將在此, 則享公侯之樂, 投奴則爲一俘虜, 必不及李永芳矣。 如賊亦必知文龍之軍不可用, 豈汲汲於文龍乎? 只慮在此, 則或爲後患, 故毛若投降, 想必受之, 而必不優待矣。" 上曰: "予意亦以爲, 似無緊急事, 而群情皆以爲懼, 何以若是乎?" 晩曰: "兵事雖未可知, 以事勢言之, 則奴賊豈聽毛言, 而又以我國爲一敵乎? 不久當有帳下之變矣。" 上曰: "毛若求糧, 則其可輒給之乎?" 晩曰: "彼以中原將官, 告急於我, 不可不給矣。" 上曰: "群議皆欲置兵於昌、朔間, 此事何如?" 晩曰: "柳珩在時, 內築石城, 外築土城, 而大槪形勢, 外高內陷, 故不合於築城矣。 然昌城孤絶, 不幸被圍, 則更無蚍蜉之援。 置兵朔州之議, 蓋爲此也。 但須得三四千軍兵然後, 乃可以濟。" 上曰: "三四千軍兵旣難, 而其食亦難矣。" 上又曰: "凡事, 卿須鎭定, 俾勿妄動可矣。" 崔鳴吉曰: "外議皆以爲, 在我之道, 不可坐視天朝反臣, 而不擊也。 此似太急, 而若送體察使, 觀變於西方則可矣。 張晩之言, 不可恃也。 适變時, 臣聞其有反形, 密言於張晩, 則晩云: ‘豈有是理?’ 終不預備, 以致蒼黃之變。 今者易承恩、徐孤臣等, 言毛之反形已具。 須盡在我之道, 待變可也。" 晩曰: "鳴吉之言是矣。 莫如預備也。" 上曰: "西方似先驚動, 何以鎭定乎?" 晩曰: "無變則自然鎭定矣。 上年, 邊臣以不入防軍爲憂, 及臣往還之後, 頗爲鎭定。 今者臣亦欲入往關西, 與尹暄相議處置。 但深冬則病生, 廚傳亦有弊, 以此爲慮耳。" 上曰: "予意亦欲一番往還, 何必至日寒乎?" 晩曰: "臣欲於今月念後, 卽爲發行矣。" 晩與鳴吉, 又陳號牌御史, 不可不速遣之意。 知事李廷龜曰: "拜園時, 道途頗遠, 一日之內, 勢難往還。 待明春爲之可矣。" 上曰: "發引時, 旣未得隨往, 情理不得不往矣。" 晩又請南漢山城城役時, 僧軍不赴役者, 徵捧軍糧, 上曰: "城役未畢, 則役之可也, 役完之後, 又賣度牒, 如徵闕之爲, 則豈國家本意乎?"
地名: 朔州 (平安道, 都護府)
年: 1665.0

○壬辰/平安監司李正英馳啓: "道內朔州、昌城、碧潼、理山、渭原、孟山等六邑, 被災尤甚。 如收稅米、奴婢貢進封吏諸役及月課軍器, 請限今年蠲減, 其餘列邑, 亦量減諸役。" 下戶曹, 回啓: "請六邑收米全減, 奴婢貢半減, 官糶一半收捧, 月課軍器進封等役, 竝停罷。 義州等十二邑, 竝減收米一斗, 官糶令減三分之二。" 從之。

○平安監司李正英馳啓: "道內朔州、昌城、碧潼、理山、渭原、孟山等六邑, 被災尤甚。 如收稅米、奴婢貢、進封吏諸役及月課軍器, 請限今年蠲減, 其餘列邑, 亦量減諸役。" 下戶曹。 回啓: "請六邑收米全減, 奴婢貢半減, 官糶一半收捧, 月課、軍器、進封等役竝停罷。 義州等十二邑, 竝減收米一斗, 官糶令減三分之二。" 從之。
地名: 肅川 (平安道, 都護府)
年: 1423.0

○憲府啓曰: "工曹參議李揚赴京時, 詳定外所齎物已見者, 苧麻布共四十四匹, 貂皮六十領。 又以商賈人孫錫冒名, 爲己奴率行, 錫所齎苧麻布共二百三十七匹、貂皮二百餘領、人蔘十二斤、眞珠二兩。 又以留後司商賈人朴獨大亦冒名爲奴, 所齎物又頗多。 上項人等辭連留後司及平安道
              肅川所居之人, 若本府移文捕捉, 則恐先知逃匿, 乞發遣書吏、所由捕捉。" 從之。
地名: 肅川 (平安道, 都護府)
年: 1424.0

○刑曹啓: "故殺人光州囚奴吾麻大、交河囚百姓仇叱金及毆父母肅川囚奴欣萬, 律該處斬。" 從之。 上驚曰: "今何如此歐親者多也? 古亦有之乎?" 禮曹判書申商對曰: "往者亦有之, 但近日多至十餘人。 所以然者, 愚民自少押恩恃愛而不知敎, 不忍其忿, 卒陷於大惡耳。"
地名: 肅川 (平安道, 都護府)
年: 1428.0

○平安道都體察使黃喜, 與都節制使同審各官城堡虛實及各官合入便否以啓: "安州邑城, 周回一萬四千二百八十五尺, 今皆頹落, 城基過大, 守禦爲難。 故今尺量減築處, 新舊基幷九千七百七十五尺, 其低微不實處, 今皆改築, 以肅川、价川、順川、永柔等官人民入保。 价川郡
              朝陽土城基, 周回一萬一千三百九十三尺。 外面多平夷, 內面則城基高峻, 數峯高大, 平地陜隘, 人物可居處甚窄。 若値旱乾氷凍, 則必有水泉不足之患。 价川郡
              大林寺洞新城基, 周回一萬二千八百九十尺。 南面平地八百九十尺, 北面低微處一千一百五十尺, 東面低微處四百尺, 其餘則皆土山。 外面高峻, 內面平地寬廣, 亦無水泉不足之患, 堪爲邑城, 然城基過大。 且安州及藥山城, 相去不遠, 守禦人物, 力分難支。 撫山地藥山城, 周回二萬八千三百二十五尺。 乃義州、朔州、江界直指之路, 三道中央也。 城基外面四方, 巖石高峻, 內面土地寬闊, 亦宜置邑。 南東門道本平易, 若於西門除治道路, 則軍馬出入爲易, 實是天作之基。 且乙未年造築後, 暫不頹落, 宜加築低微處, 且修城內巡城之路。 合撫山、延山爲一州, 稱大都護府, 置府使判官, 以都節制使, 兼任府使。 但城內外之田, 膏腴者少, 鄕吏日守官奴婢等, 常在官門, 居計實難。 近城十里新來各戶, 宜限年減租, 鄕吏則期以富盛, 除遼東騎載之役, 以厚其生。 且依平壤府例, 量設土官, 使邊民樂於趨赴, 以成巨鎭。 以泰川、熙川、嘉山、定州、雲山、博川、朔州、德川、孟山等官人民入保。 雲山郡
              靑山城, 周回一萬六千九百九十七尺。 城之內外險阻, 出入爲難, 故宜令老弱男女入保避難, 但城內平地甚窄, 軍馬難於出入, 以理山、昌城、碧潼等官入保。 熙川邑城古基, 周回六千四百二十尺。 今尺量減築處, 新舊基幷三千九百三十六尺。 視年豐歉, 量民勞逸, 以石改築。 自此向江界之路, 狄餘、合排防墻古基及向理山之路, 棘城防墻古基, 極爲阨險, 可以一當百, 乞幷修築。 又於其內, 連設小堡, 以爲詗候者所依。 江界、閭延, 則本是極邊, 四無救授之兵, 脫有大事, 則當擧邑逾嶺, 退保熙川城, 宜以江界軍糧, 量除一年經費及凶荒斂散之用, 其餘則每年納于熙川城, 熙川軍資, 亦當量宜納于藥山城。 平壤府邑城, 以江東、三登、祥原、中和、江西、龍崗、三和、咸從、甑山、順安等官入保。 慈山郡山城, 以殷山、成川、陽德等官入保。 郭山郡
              能化城, 以隨川、宣川等官入保。 龍川郡邑城, 以鐵山、麟山、定寧、義州等官入保。 上項各官合入城子, 竝依舊以合入各官, 每年軍資之數, 分程途遠近, 量宜轉輸, 餘悉納于其官城子, 以備居民凶荒之資。" 從之。
地名: 肅川 (平安道, 都護府)
年: 1450.0

○戊申/視事。 司憲執義申叔舟啓曰: "今以洪有江爲龍川郡事。 有江, 雖出身武科, 然爲義州判官, 奸本官婢; 後爲肅川府使, 以昵愛娼妓, 被黜; 又爲金宗瑞軍官, 往平安道, 歐張戢。 平安之民, 孰不知心行不肖乎? 請改之。" 上曰: "初雖貶黜, 已過數年, 則用之, 何不可之有? 然心行不肖, 而有過失, 則宜當改之。 予將議之。" 叔舟又啓曰: "周致唐, 以書題爲守令。 守令, 親民之職, 不可不擇也。 以如此之人而任之, 則焉能治民乎? 且無保擧, 有違於法。 請改之。" 上曰: "但觀其人賢否耳, 豈可拘於書題而不任乎?" 叔舟又啓曰: "原平敎導魏明禮, 欲依使臣而求職, 及使臣來, 乃强娶有夫之女, 心行不肖, 不宜師表之任。 請須罷之。" 左獻納金震知亦啓曰: "明禮之妻, 本白丁之妻, 今爭奪娶之, 其心術可知也。 請須黜之。" 上曰: "明禮於使臣來後, 娶此女, 予曾不知。 改之可也。" 震知又啓曰: "尹重富, 別無才德, 官至正二品, 上恩至矣。 今依使臣, 請以其壻金叔利爲司宰副正, 又請爲江華府使, 其不畏聖鑑, 甚矣。 請加罪責, 以戒後來。 若不加罪, 則後日使臣之來, 亦有如是者矣。" 叔舟亦請罪之。 上曰: "重富, 不可加罪。 若非其族類而請托者, 則宜當加罪。" 遂命吏曹, 罷魏明禮, 仍以洪有江遞否, 議于政府。 且令承政院, 考內需所書題除職舊例以啓。 政府僉曰: "有江可遞。" 承政院啓曰: "本宮書題, 參考才行保擧, 差爲守令之法, 政府、六曹, 已曾議定。 致唐, 但取才而已, 無保擧, 不合守令。" 皆從之。
地名: 肅川 (平安道, 都護府)
年: 1453.0

○司諫院啓曰: "洪有江爲義州判官, 通官婢, 爲肅川府使嬖隣邑妓, 贈以官物, 又以體察使軍官往平安道, 歐同僚張緝, 其不肖若此, 故文宗朝拜龍川郡事, 憲府論啓, 文宗卽令罷之, 今拜慶尙道
              鉢浦萬戶, 請罷之。" 傳曰: "吾與大臣議, 而除授, 雖其人如此, 亦不足爲萬戶乎?"
地名: 肅川 (平安道, 都護府)
年: 1457.0

○傳旨義禁府曰: "肅川官奴永屬韓存、全義
              金處善ㆍ金洽、川寧
              崔致敦、成川
              李貴存、林川
              李得茂、聞慶
              姜希敬、恩津
              金孝孫放遣。"
地名: 肅川 (平安道, 都護府)
年: 1458.0

○義禁府啓: "慈山人任有紀、任孝善誣告慈山、肅川、殷山、順川等邑守令謀反, 罪應反坐凌遲處死、其父子處絞。 平壤少尹金永濡、判官朴哲孫當慈山等邑守令被告上來時餞慰, 罪應杖一百、流三千里。 吏曹正郞康孝文受慈山郡事曺晋卿所贈人蔘十兩, 罪杖七十, 晋卿贈孝文人蔘, 罪笞二十, 代納虎豹皮之罪, 雖犯在赦前, 當論以贓吏。" 從之, 但有紀、孝善之父子減絞爲奴, 永濡、哲孫、孝文只收告身。
地名: 肅川 (平安道, 都護府)
年: 1461.0

○司憲府啓: "韓承賛、兪孝禮、咸悌童等, 竝奸宦官金德連妻終非, 汚染風俗。 李永生丁母喪, 奸終非, 知有身, 誘置農莊, 忘親背義, 行同禽獸。 崔楫知終非背夫而逃, 又招引通奸, 因以爲妻, 恐其事覺, 轉轉率逃。 終非以宦官之妻, 恣行淫慾, 母喪百日內, 與奸夫偸夫財産而逃, 請竝按律科罪。" 命杖終非八十, 屬江原道官婢, 永生徙置平安道
              肅川府, 餘竝赦前勿論。
地名: 肅川 (平安道, 都護府)
年: 1467.0

○右副承旨魚世恭, 刷平安道流移人物, 竝覈守令等, 啓聞, 辭連者百餘人。 以甲士金從順, 首唱浮言, 相率而亡, 斬之。 渭原郡守張瑞, 以橫斂入己, 理山郡守李擇, 以濫刑, 皆爲奴。 泰川郡守崔有容、熙川郡守崔傳善、江界府使閔孝幹、判官盧仲淸、肅川府使洪永江, 亦以不能存洫居民, 收告身。 餘皆勿論。 先是二十餘年間, 平安居民, 以咸吉道爲樂土, 移居者甚衆。 前春, 上命尹子雲, 刷還本道, 無慮三百餘戶。 至是, 覈守令科罪。
地名: 肅川 (平安道, 都護府)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 肅川 (平安道, 都護府)
年: 1476.0

○刑曹三覆啓: "肅川囚私婢安德與物故奴今山同謀, 刺殺其主閔孝云罪, 律該凌遲處死。" 從之。
地名: 肅川 (平安道, 都護府)
年: 1480.0

○戊子/御經筵。 講訖, 掌令丘致崐啓曰: "刑曹職掌至重, 今以許混爲參議。 混曾奸妻兄趙之夏妾楊非生女, 其時以非奸所捕獲, 特置不問, 是一時特恩, 非以無罪也。 又代其奴, 身就官府, 訟臧獲, 其人可知。 請改差。" 上問左右, 領事鄭昌孫對曰: "混奸楊非事, 播在人口。 刑曹與司憲府、司諫院, 竝稱三省, 其任重矣, 非混所宜處也。"上曰: "奸楊非事, 昔已論決, 又何追論? 但代奴就訟, 甚鄙陋, 其考相訟文案以啓。" 致崐曰: "金鎭以軍功擢拜宗簿寺正, 宗簿糾察, 宗親與法司無異。 鎭嘗爲肅川府使, 以不諳鍊見遞, 其能堪任乎?" 上問左右, 昌孫曰: "鎭精於弓矢, 任軍器寺, 則可也。" 上曰: "然則其與軍器寺正換差。" 致崐曰: "尙衣院職掌內帑, 固不可任非其人。 韓忠禮素稱狂妄, 今以軍功拜本院正, 不厭人望。" 上問左右, 同知事李承召曰: "古云: ‘虎賁綴衣, 罔非正人。’ 尙衣院亦闕內(待)
                〔侍〕
              從之臣, 改差爲可。" 上曰: "職次相當處換差。" 致崐曰: "申繼宗軍功非一等, 而以內資寺判官, 越僉正、副正, 爲本寺正, 官爵不已濫乎?" 上問左右: "繼宗何如人?" 昌孫對曰: "繼宗有武材, 中武科壯元, 又中重試, 但年少不更事耳。" 上曰: "少而任事, 然後老爲更事人, 豈可徒以年高爲諳鍊哉?" 致崐又曰: "昔崔井安, 以正言, 坐罪見罷, 後從李蕆, 西征有功, 世宗賞其功, 而猶不給正言告身。 今利老, 身犯贓汚, 李從生阿附大臣, 皆被重罪, 一朝以微勞, 旣還職牒, 又命敍用未便。 世宗朝官爵甚貴, 如得一資, 人以爲榮, 至世祖末年, 官爵猥濫, 人始賤之矣。" 昌孫曰: "世宗嘗曰: ‘我國無金、銀、玉、帛, 所以奬勸人者, 獨官爵而已。’ 其時三品堂上官, 但有參議六員、僉摠制七八人已, 而其不輕爵人如此。" 上曰: "今論功不爲過也。"
地名: 肅川 (平安道, 都護府)
年: 1482.0

○壬申/受常參, 視事。 左副承旨成俊, 將刑曹三覆啓本啓: "肅川囚營奴李山卜只、良人金智同, 與物故洪孝同、甫中等, 燒僧舍强盜罪, 律該斬不待時, 妻子依《大典續錄》, 永屬所居邑奴婢。" 從之。 俊又啓: "淸州囚白丁吾乙亡, 與物故金繼孫、李蕃伊等, 刼修道庵僧强盜事, 已承服。 然吾乙亡作賊時, 年纔十六, 安能刼勑僧人, 又無現贓, 情涉疑似。" 上曰: "事迹未現, 論以竊盜, 而減死可也。" 大司諫姜子平、掌令李世匡, 請孝伯、韓致禮之罪, 不聽。 世匡又啓曰: "士族之女, 雖曰貧寒, 爲人之妾, 豈其所欲? 其漸不可長也。 請鞫鄭顯祖、姜子順。" 上顧問, 領中樞李克培對曰: "禮無二嫡, 況駙馬乎? 若爲後室, 則必祔家廟, 安可與公主同祔乎? 此必援朴從愚之例而然也。 從愚事, 乃世祖一時特恩, 與此不同。" 子平曰: "子順乃臣弟也, 臣不敢啓。 然臣詳知之, 吉祥家至貧, 自求爲妾耳。" 上曰: "事在何年?" 子平曰: "辛卯年矣。" 上曰: "已經赦宥, 不可問也。" 世匡反覆啓請, 上曰: "先推吉祥及李徵可也。"
地名: 肅川 (平安道, 都護府)
年: 1483.0

○刑曹三覆啓: "全州囚私奴伐介毆其主亡龍罪, 律該斬不待時。 肅川囚白丁小斤山, 强盜金得幹家衣物罪, 律該斬不待時。 依《大典》, 妻子永屬官奴婢。" 皆從之。
地名: 肅川 (平安道, 都護府)
年: 1485.0

○庚戌/御經筵。 講訖, 同知事金宗直啓曰: "臣聞諸道年分又加一等。 今年旱荒太甚, 民間雖或有刈穫之處, 然其所食, 必無贏餘。 守令親審田畝, 隨其稔否, 以爲等第報監司; 監司慮其輕歇, 或至誚讓守令。 若守法不撓者, 則雖有監司之責, 當不移易其等第矣; 如其非人, 更高等第, 監司猶以爲輕, 又加一等, 乃其常事也。 今國家又從而加等, 則民生不亦困乎? 以朝廷之議年分加等, 邇來所無之事。 聖上軫念民飢, 遣賑恤使賙救之不暇, 而反欲加賦, 實未便。 當初建議之意, 爲國儲備也。 然儲蓄之策, 當待豐年, 何必於凶歲乎? 廟堂大臣豈不重念民生, 而有是議乎? 然臣獨以爲不可也。" 上曰: "國儲虛竭, 故政府啓請加等。 政府請諸道年分等第過輕者, 免其監司, 若爾則民必受害, 故今只加一等。 倉廩垂竭, 不可不慮。 但今年荒甚而加等收稅, 則慮有後世之議, 憲府及卿言是也。 予將更議處之。" 宗直曰: "以政府獻議, 有此加賦之令, 然閭巷小民不知其由, 必怨歸於上矣。" 掌令李誼曰: "監司巡審諸邑, 定其等第, 申報戶曹, 而朝廷不信監司, 又加一等, 殊失事體, 請勿加賦。 況民間穀種旣皆納官, 而又加租稅, 則小民何食?" 上曰: "監司折中等第則善矣, 但予聞或干譽於民而等第過歇者, 甚爲不可。 然今之加等, 非不信監司, 又非欲利於國而多取之也, 求以備後日之賑救也。" 領事尹壕曰: "監司率欲利民輕其等第, 雖曰寬民一分, 然不可寡取也。 爲國儲備, 不得已耳, 但凶年加賦爲未穩。" 宗直曰: "臣謂國儲雖不裕, 寬民一分可也。" 誼又啓曰: "柳子文犯贓致罪之物, 則繭十碩、絲五斤、米四斛而已。 今更閱推案, 子文之犯, 非特此也。 受賈人金長壽綿布五十匹, 又畜平壤及江界官婢, 費用公廩。 且於安州作田, 使邑吏治之, 名爲姻家之田, 而實潛輸其家。 其他瑣瑣冒濫之事, 難以枚擧。 近者貪風日滋, 金溝縣令趙繼孫、陽智縣監李仲善俱坐贓, 繼孫則逃匿。 雖痛繩以法, 猶不知懼, 況寬縱之, 使無所懲艾。 向者歸厚署別坐趙成璧盜松板四箇, 猶載贓案, 況子文之贓乎?" 上曰: "予之所知, 但其時承服耳。 前日經筵趙之瑞云: ‘肅川人皆曰: 「子文之罪曖昧。」’ 故卿等屢請而不允。 其前後推案, 抄書以啓。"
地名: 肅川 (平安道, 都護府)
年: 1489.0

○初, 柳漢平上書訴其父子文爲肅川府使時, 犯贓錄案之冤, 命遣官更覈虛實以來。 義禁府啓: "子文犯贓熟繭及引中絲, 事干各人六次刑訊 皆云不入己。 而鍮行器、鍮盂子各二部, 則未嫁子息乳母私蓄支供米&#x25E34;所買也。 然官中米&#x25E34;, 托以子息糧料, 濫授興利人, 貿換鍮器, 卽是濫用官物, 不宜以子文爲不知。 錄案仍舊。" 命承政院議之。 宋瑛、韓堰、金克儉議: "見今守令庸劣之徒, 濫給衙中奴婢支供之米, 奴婢省其食, 以所餘私貨衣服者有之。 其濫給乃守令之罪, 而奴婢之私貨衣服, 守令或未之知焉。 論其濫給之罪, 雖坐以贓, 未爲過也, 而若不知私貨之事, 則斷以正贓, 似乎曖昧。 子文之事, 正類於是。" 傳曰: "削贓案。"
地名: 肅川 (平安道, 都護府)
年: 1503.0

○己卯/受常參, 御經筵。 大司憲閔暉論啓致元事, 不聽。 李世佐曰: "遼東護送軍, 例到義順館, 給送資糧, 自設湯站以後, 只到江上而還。 辛酉年後, 復到義順館, 其軍所供及還糧、人情等物, 計一年之費, 米至千餘碩。 江邊儲畜有數, 若至十年, 則將云萬餘碩, 何能支給?" 領事李克均曰: "義州之儲, 年年不足, 轉安州之穀以繼之, 其弊不貲。 今金輔、李珍若出來, 則令館伴從容曲說其弊, 則庶幾措置得宜矣。" 王曰: "可。" 特進官曺淑沂曰: "臣嘗爲平安道觀察使, 計本道儲穀之數, 除皮雜穀, 米則平壤五萬餘斛, 安州三萬餘斛, 寧邊四萬餘斛, 中和、三和、龍岡等邑纔萬餘斛, 義州、江界、定州、肅川、成川等邑名爲大官, 而或六七千斛, 其他各官, 或一二千斛, 其軍需所儲甚少, 而費出如節度使、虞候、軍官、鎭將、權管及各其所率軍官、別軍官、奴子及所持大小馬, 共四百四十餘
                〔匹〕
              , 計一年料豆, 幾五百斛。 且如文臣天使則都司率護送軍二三千, 太監則摠兵官率八千出來。 臣嘗爲義州牧使, 天使董越、王敞之行, 計所費四千餘斛。 其他本朝赴京護送之軍, 滿浦常時出來野人支供之物亦不貲, 而年年本道田稅減三分, 故其數不敷。 國家慮軍資之減耗, 歲輸司贍寺緜布一千匹, 貿米而補之, 然守令例貿五六斗, 計不過三四百斛。 以所入之數, 計所出之費, 則餘積無幾, 萬有邊患則糧道無由可繼, 爲今之計, 莫急於屯田。 臣前於辛酉年, 以義州
              圓直、從達兩島墾田事, 啓請蒙允, 卽令當領船軍吹鍊打鑄農器, 且以道內贓贖之物買農牛, 翌年壬戌, 以當領船軍墾田, 落種二十五碩, 秋來得穀一千斛, 屯田之利, 已驗於此。 臣意, 其傍威化島, 土品沃饒, 地勢平衍, 與兩島無異。 墾田則其利不啻萬萬, 但此島力役甚夥, 非兩島之比。 若使本道守令監莅, 則治民、防禦之暇, 恐不得專意, 大事不成矣。 請別遣諳練朝官, 職兼御史, 一年相遞, 專爲監莅, 兼糾守令不法, 則公私俱優。 且臣嘗爲順川郡守, 到江界, 絶無水田, 但於高山里有十餘頃而已。 其後臣以監司, 又到江界, 水田比比有之。 問之則皆南民徙邊者所墾, 而所收與內地無異。 臣留心審其可耕之地, 如高山里、伐澄浦等處盡墾, 則可落種二百餘斛。 請依義州例, 別遣朝官, 監莅起墾。 如此而比及三四年, 積穀有裕然後, 江界之穀, 用之於渭原、理山、碧潼等邑; 義州之穀, 用之於昌城、朔州等邑, 則內道轉輸之弊, 京布貿穀之費除而邊需自裕。" 王曰: "令該曹議其便否後, 收議于大臣。"
地名: 肅川 (平安道, 都護府)
年: 1512.0

○臺諫啓曰: "前者韓汲事干, 畢推而來, 後以其上言, 又使捉致以問之, 變辭而對, 更刑訊然後歸一。 今張琳事干, 亦行臺畢推而來, 又令捉致, 則愚惑之人, 其不變辭乎? 變辭則不得已更用刑訊, 以非其罪, 而每受刑杖可乎? 請只推張琳定罪。 林百根前日結怨於民, 其跡已著, 何可復敍? 蠶室官員, 以養蠶先敍, 此恩出一時, 豈可爲恒式乎?" 憲府啓曰: "贓吏子承傳時, 署經之職, 亦多遺漏, 請盡錄改捧。 崔龜壽前爲肅川府使時, 奸其官婢, 亦多汎濫不義之事, 請改正。" 諫院啓曰: "開城煩劇之地, 都事郭仲亨貪汚, 處事不公。 請罷黜。" 皆不允。

○戊子/御朝講。 執義閔㥳、獻納朴守紋, 論張琳等事。 守紋曰: "朴世健平時, 馬裝笠飾, 僭擬宰相, 且海獺皮之貢用二張, 徵及二十。 民不堪苦, 呈訴於監司, 世健尋其呈狀者, 反加刑杖。 崔龜壽前爲肅川府使時, 私其官婢, 以至生子, 路人指其兒曰: ‘此府使之兒也。’ 皆不可更齒士類, 請勿留難ㆍ" 上曰: "世健民間作弊事可推也。 餘皆不允。" 守紋曰: "弸中歸時, 旣語以當接待, 則今來倭人, 似不可拒。 然賜倭之料, 盡給別赴防軍士受祿者。 今許接待, 則其支給事勢甚難, 不可以二三人卒定之議用之。" 上曰: "弸中去時, 旣語以深處倭人當接待, 則今不可失信。 今來者姑接待, 後勿來事語之。" 領事成希顔曰: "西北有事, 而南倭已叛, 若日本國, 則當善處之, 使無疑於我也。 此實國之遠計, 但國家用度不足, 故處之似難。 前朝防禦時設鎭, 則臣未詳知。 其時阿只撥都, 年可二十, 爲敵將, 時稱萬人敵。 太祖謀略冠世, 李豆蘭以善射常從。 撥都面項俱被甲, 無隙可射。 (大祖)
                  〔太祖〕
                
              與豆蘭約曰: ‘予射中兜纓, 纓絶, 汝射其面。’ 太祖中纓, 豆蘭如約。 撥都武勇絶人, 我國人亦畏之。 今國家堂堂矣。 然待倭之事, 當在我無失, 小弊不可計也。 此間利害, 當廣議, 以取長策。"
地名: 肅川 (平安道, 都護府)
年: 1519.0

○御朝講。 侍讀官李希閔曰: "封駁之職, 如今之政院也。 政令雖自內降, 而若有不可封, 還之, 不必待臺諫之論也。" 檢討官李認曰: "其人必賢者, 然後可。 如不賢, 亦有誤矣。 王安石嘗謂, 陛下當法堯、舜, 其後變更舊法, 以誤國政。 安石雖非小人, 但執拗耳。" 李繼孟曰: "安石, 附己者, 雖小人, 引而進之; 異已者, 雖君子, 貶而斥之。 故小人滿朝, 終至誤國。" 上曰: "其心雖不欲誤國, 而引用群小, 乃小人誤國之事。 然不以人廢言, 安石對神宗之言固善。" 大司諫朴壕、持平朴薰啓沈貞事, 上曰: "貞, 曠職已久, 然問其心術于大臣, 大臣曰不知, 不可輕遞。" 申用漑曰: "小臣之意以謂: ‘貞可用而不可棄也。’ 凡人有敦朴者, 有輕銳者, 氣質萬殊。 雖輕銳而心不非, 則猶可用; 雖似重厚而其用心非, 則亦不可用也。 貞雖不可謂敦朴之人, 然猶可爲善人。 漢城府久闕長官, 多廢職事, 而臺諫論之不止, 其爲人之不可信, 未之知也, 故臣等以不知啓之。 如知其有不可信, 何敢不啓之以實乎?" 朴壕曰: "判尹與六卿等, 士林皆以爲不合, 則不可用。 非徒判尹, 亦不合於特進官, 請竝改之。" 用漑曰: "臣意謂二品以上, 皆可得參特進。 若無狀之人則已, 不然則文臣宰相, 安有不能爲特進官者乎? 其所言非, 則左右侍從, 當糾正而不用, 亦何害於政乎? 且令入侍者衆, 各陳懷抱, 而如外方見聞之事, 竝得陳于王前, 使上審聽而採納之, 乃美事。 故成宗朝, 多其員數, 而不加精察, 蓋以非經筵官之比也。 在宰相之列, 而不得爲特進官, 則其人固爲缺望, 而於國家待宰相之道, 亦不可也。" 上曰: "據法則二品以上, 皆得爲之, 然雜進不擇, 或有失言失擧, 然後從而欲正之, 則亦晩矣。 諫官欲選擇之意固是, 而大臣之意亦是也。 予見政院之抄, 其見汰者, 或老病不能行者也。 旣汰而今欲復存, 亦不可也。 然汰之, 亦不可數也。" 用漑曰: "如李沆者, 國家方用之人, 而以病辭退, 有終不就朝之意。 其所被劾之事,
                【卽前日爲大憲時, 持平朴薰所劾事也。】
              實則不然, 而事適乃爾。 雖實有非, 當恕而用之。 近來宰相退歸外方者, 甚多, 皆當召而任用。" 上曰: "近來宰相之有病者多, 如兵判、
                【柳聃年。】
              刑判,
                【李惟淸。】
              皆不得出仕。 判書有闕, 則無可爲者, 而近來呈辭頗煩。 且歸外方者, 豈皆有病之人? 雖病亦非終不差愈, 銓曹當用之矣。" 薰曰: "金渾以良民爲己奴婢, 欲世世使喚, 其爲計, 甚詭詐, 不可末減。 宜依律罪之。" 上曰: "壓良爲賤, 果重, 然金渾非其身犯, 乃其父母所爲, 而以家長代受其罪。 且以王政言之, 罰不及嗣。 渾之罪, 不必依律。" 薰曰: "罰不及嗣, 果王者之美政, 然旣立其法, 則不可輕易撓屈也。" 上曰: "朝士古無全家徙邊之律, 若徒年, 則猶可用也。 今大臣在坐, 亦可酌言之。" 用漑曰: "以良爲賤者多, 而良民漸耗, 故臺諫欲防其弊而論之。 然此則非自犯之罪, 似有間也。 嘗有金擴者, 服全家徙邊之律, 而人以爲未便。" 薰曰: "朝士雖不宜全家徙邊, 而至於壓良爲賤, 罪之重者, 雖朝士, 亦可徙。 且於法, 不言朝士, 則不徙也。" 且論申復淳事曰: "此人本不謹職事者, 前在富平, 頗有貪汙之名。 今肅川, 方務救荒, 必善人, 然後可以措置。 請速遞之。" 上曰: "守令須當擇任。 復淳之爲人, 予不知也, 如其可爲, 則不必遞之。"
地名: 肅川 (平安道, 都護府)
年: 1597.0

○掌令宋駿啓曰: "臣之奉命西下, 已閱數箇月, 而或緣疾病, 或遭雨水, 趁未竣事。 月初到平壤, 聞邊報甚急, 卽起晝夜兼程, 而適値天將之行, 一路夫馬, 未得交替, 今始復命。 其稽緩違慢之罪, 固難免焉。 不可仍冒本職, 請命遞斥。" 答曰: "勿辭。" 仍啓曰: "臣自平壤, 巡歷沿道列邑, 則天將及我國使臣, 項背相望, 供億迎送之弊, 已不可言。 而近因運糧, 男負女戴, 絡繹於道, 兼有館宇、橋梁、道路修治等役, 民力大困, 不能聊生。 加以道內, 皆被蟲災, 而江邊、山郡, 爲尤甚。 臣巡審山郡, 則黍粟、豆太, 幾盡損食, 頓無着鎌之處。 民方絶食, 將爲流散之計, 所見極爲慘惻。 民生倒懸之苦, 不可形言, 救荒之策, 不可不預爲講究, 而下書慰諭, 又使量減徭役, 俾蒙實惠。 且以西路巨弊言之, 常時赴京使臣卜駄之數, 自有定規, 而自亂後, 物力漸竭, 需索如舊, 乾糧米帒, 亦至太濫, 非但各官及護送軍馬轉輸之弊, 不可勝言。 至於無馬之處, 則刷出一境之牛, 如値農月, 勢至廢農, 而越江之後, 中原一路, 亦受其弊, 至言爾國每以乏軍興爲憂, 赴京乾糧, 一何多耶? 如此之說, 極爲未安。 此弊不袪, 西路民生萬無支吾之勢。 中江開市之弊, 近來滋甚, 一旬之內, 以三、六、九日爲之, 府尹使其軍官、譯官等, 禁其過濫之弊, 而嗜利之徒, 非但不能禁, 又從而征利。 其間奸細, 或有造爲謊說, 互相傳播, 不無前頭生事之患, 極爲寒心。 行到肅川府, 各司奴婢呈狀曰: ‘亂後物故、逃亡之數, 多至五十餘口。 一族頭目, 已爲推閱, 更無現身之路, 而督徵身貢之弊, 猶及於隣族。 以此時存者, 不勝侵苦。 非獨一邑爲然, 各官同然云。’ 臣已將此由, 通于監司, 而事係民弊, 敢此幷啓。" 上曰: "知道。" 仍傳曰: "各條件, 令備邊司回啓。"
地名: 肅川 (平安道, 都護府)
年: 1614.0

○傳曰: "羅州、順天、長興、康津、海南、務安、光陽、龍安、茂長、昌城、肅川、熙川內司奴婢身貢, 過三年不納, 甚可駭也。 前後守令推考, 依先朝舊例, 解由憑考, 着實擧行事, 言于該曹。"
地名: 肅川 (平安道, 都護府)
年: 1615.0

○金慶男供: "今年二月晦間, 被訟於刑曹, 囚在獄中, 文擎天以都監貿易無面事, 亦在囚中, 三日同處, 始得相知。 蒙放後, 卽往肅川, 七月還京。 八月十四日, 始逢擎天於李直講弘燁家, 以放賣奴婢事, 在其處。 直講曰: ‘文擎天根本出處, 未能知之。 渠之奴婢, 豈可輕易買得乎? 汝可訪問, 可信與否及居在何處緣由而來。’ 退而訪問, 則
                擎天自稱慶州
              人, 今年始以都監事上京, 居在鑄字洞云矣。 以其所言, 往傳于直講, 直講遂買其婢。 擎天因訴曰:　‘同道人李嗣音以貸布不償之故, 呈于捕盜廳, 將欲囚我, 以此爲悶。’ 直講使率擎天, 往問于捕盜廳, 往則大將已罷坐而部將見擎天, 卽爲捉囚。 厥後聞之, 則擎天到處欺人, 放賣奴婢, 貸用人家財物, 而全不還償, 見欺之人, 同力圖之, 使不得脫囚。 昨日以直講所賣奴婢, 尙不現納, 欲使推納其婢, 或欲還徵其價, 躬往獄中問之, 則獄官不意枷杻我囚之, 莫知其由。 旣囚之後, 擎天謂我曰: ‘今日自以逆謀告變矣。 汝以同謀納招, 則可以生矣, 不然則必死矣。 汝須書各人姓名十餘給我, 同爲告變之人可也。 吾已書汝名, 告于獄官, 汝須以李庭男爲首倡可也。’ 答曰: ‘我本不知李庭男名, 豈可爲此事, 曖昧之人以逆賊言之? 面質之時, 吾當必死。 以此以彼, 皆死而已。’ 擎天曰:　‘與我同辭, 則不死。’ 擎天移來禁府之際, 向我叱之曰: ‘汝不從吾言, 汝當死矣。’ 獄卒亦皆聞之。"
地名: 肅川 (平安道, 都護府)
年: 1618.0

○平安道節度使金景瑞狀啓: 滿浦僉使蔣後琬馳報: "今五月十六日, 騎胡十二名, 來到越邊, 呼通事, 卽令通事, 問之, 則所持文書呈納。 而取見皮封, 則題曰朝鮮國王開拆, 不勝寒心, 令通事開諭曰: ‘我國與汝將, 事體不同。 自前文書相通之規, 無直達朝廷之禮, 捧納極難。’ 反覆開諭, 前後文書, 竝爲出給, 則差胡曰: ‘迷劣胡人, 持書出來而已。 如此事體, 何以知之?’ 勢難驅迫還給, 故姑令留置胡館, 嚴辭開諭, 厚饋酒肉, 以悅其心後, 令女眞訓導房應斗, 鄕通事河世國等, 問虜中事情, 則差胡答曰: ‘我將方會軍兵, 與天將相戰, 私相出入之人, 不無漏通軍機之弊, 故一切禁斷出入者。 今此起兵事, 斷則
              遼東殺我將祖父, 又於如許城中, 送天將添兵守護, 故我將結怨, 積年鍊兵, 去四月十五日, 我將領兵, 撫順等四鎭, 一時盡擊後, 一處聚兵, 所得牛馬、布物、弓箭及所擒唐人點閱, 不知其數。 撫順鎭將, 則乞降生擒, 我將有末女許嫁, 時在奴城。 又於五月晦間六月初生, 欲向如許擊破後, 仍向遼東、廣寧計料, 而日炎霖雨, 草樹茂密, 時未定奪。 所擒唐人千餘名, 則卽削其髮, 服其胡尤衣, 以爲先鋒。 朝鮮則與我朝, 有信之國。 若遼東請兵于朝鮮, 則會寧、三水、滿浦等處, 我將當以一枝兵馬, 發送攻擊。 朝鮮與我將, 無嫌怨, 謹守封疆, 勿使動兵。’ 云云。 答曰: ‘天朝以二百年生聚, 格汝小酋, 無異泰山壓卵, 不必格外國而求助矣。’ 問答間, 言辭極其悖慢。 入關時, 有若探察城上器械虛實者然。 胡書本文, 則胡館留置, 謄書上送。" 大槪此賊不畏天朝, 至於移書我國, 示以利害, 尤切痛憤。 其侵凌之患, 不但在於天朝, 我國邊上, 亦不時無受侮之虞, 將兵來備禦之策, 所當汲汲。 臣之妄意, 已抄黃延道軍兵, 進駐肅川等地, 本道軍兵, 則防禦使、助防將等, 以本道守令兼差, 各率其兵, 仍駐信地, 操鍊待邊, 卽時馳援。 道內物力, 有裕之邑, 及江邊守令, 亦以武班換差, 團束軍兵, 聞變馳援。 則守禦之策, 可以成形。 胡書連二度, 不許捧入, 早晩必有意外之患, 防胡之策。 無過守城淸野。 而以江邊一帶言之, 則江界、滿浦、昌城、朔州、義州等, 若干城矣。 其餘則城不過丈餘, 濠不過數尺, 決難入守也。 內地龍岡、安州、平壤城, 皆可守之地, 而廢棄已久, 倉卒難修。 寧邊一城, 雖曰闊遠, 四面山高, 可以死守, 而久棄不修, 欲爲繕築, 則賊未至, 而民先失農。 凡干抄兵進駐, 諸城修築等事, 請令廟堂啓下備邊司, 從速指揮。 備邊司回啓曰: "今此胡書及滿浦問答說話, 極其兇慘。 至以七宗惱恨, 讎怨天朝, 終之以蒼天默祐, 俾遂寸衷云, 一以誇示其得志, 一以恐劫我邊上。 來胡之悖慢, 又非前日所比, 侵犯之患, 在於今日, 本道之事, 極爲汲汲。 黃延道軍兵, 聖敎已令, 分運入防, 駐箚處所, 則與巡察使, 詳議進退。 而防禦使、助防將, 兼差守令, 及道內守令, 武班換差事, 朝廷自當量處。 安州城守事, 本司已請下諭, 及時修治, 爲必守之地, 已爲定奪。 郭山之城, 與安州不遠, 可作聲援之地, 而形勢最好, 所當爲先修築。 平壤、寧邊等地, 人民多集之地, 自前必守之議, 非一而只以過大爲難守。 一道根本之地, 亦不可空棄, 參酌道內物力, 毋或玩愒姑息, 盡心規劃何如? 大槪兇鋒, 旣突於天朝, 次第加兵於我, 必然之理也。 十分留念征繕, 異日毋使賊騎, 如入無人之境事, 請監司處, 竝爲行移啓
              何如?" 從之。 《光海君日記》卷第一百二十八
地名: 肅川 (平安道, 都護府)
年: 1644.0

○鄭命壽招譯官, 傳言于迎接都監曰: "俺往來兩國, 濫得勑使之稱, 榮幸極矣。 肅川官婢四生, 卽同生之女, 而方以官役, 奔走於箠楚之間, 所見矜惻, 願得免役。 且姪子李玉錬, 以年少愚劣之人, 得蒙天恩, 至爲文化縣令, 極知感激, 而俺之父母墳山, 無人守護, 願換授永柔, 以爲節日祭祀之便。" 都監以聞, 上命言于廟堂。 回啓以竝依其請, 上許之。
地名: 肅川 (平安道, 都護府)
年: 1645.0

○戊辰/順川郡守李玉鍊以肅川官婢四生爲妾, 四生因妬忿恚, 乘其醉拉殺之。 玉鍊恃鄭命壽之勢, 累爲守令, 驕恣無忌, 及死, 人皆快之。
地名: 肅川 (平安道, 都護府)
年: 1665.0

○內需司以淑明公主宮奴手本, 肅川地折受田地, 還屬本宮, 請移文于本道及戶曹事, 牒于吏曹。 吏曹啓: "以曾因御史書啓, 此水田折受之地, 每年圮壞, 終無作田之期, 無益於宮家, 有弊於邑民, 自備局覆啓, 蒙允革罷。 而今因手本, 仍復還屬, 則朝家擧措, 未免(顚例)
                〔顚倒〕
              。 若此不已, 宮家病民之事, 雖有所上聞, 而纔罷旋復, 終無痛革之日。 民怨後弊, 俱不可不慮, 請勿施。" 上令考見每年改築時手本有無。 吏曹更啓: "問于內司, 則別無改築手本云。 而每年圮壞之說, 旣出於御史廉問之日, 則必有其間曲折。 不可徒憑本宮所訴, 直令還屬, 請令該曹, 移文本道, 明査以處。" 上答曰: "今無改築手本, 則其不年年圮壞, 誠可知矣。 依手本施行。"

○內需司以淑明公主宮奴手本, 肅川地折受田地, 還屬本宮事, 牒呈吏曹, 請移文于戶曹及本道。 吏曹啓曰: "曾因御史書啓, 以此折受之地, 每年圮壞, 無益於宮家, 有弊於邑民, 自備局覆啓, 蒙允革罷矣。 今因手本, 仍復還屬, 則朝家擧措, 未免顚倒。 若此不已, 則宮家病民之事, 終無痛革之日, 請勿施。" 上令考見每年改築時手本有無。 吏曹又啓曰: "問于內司則別無改築手本。 而每年圮壞之說, 旣出於御史廉問, 則必有曲折。 不可徒憑本宮所訴, 直令還屬, 請令該曹, 移文本道, 明査以處。" 上答曰: "若無改築手本, 則其不圮壞可知。 依手本施行。"
地名: 肅川 (平安道, 都護府)
年: 1672.0

○上御養心閤, 引見大臣及備局諸臣。 左相金壽恒曰: "頃因忠淸監司南二星啓請, 災邑被災面居民身役, 使之區別量減, 而砲保減布, 則未及定奪矣。 依他道災邑例, 應納三匹之類, 宜減其一匹。" 上可之。 戶曹判書金壽興曰: "各道各司奴婢身貢, 庚戌已上蕩滌之後, 辛亥流亡指徵無處, 査抄蕩滌事, 亦曾定奪分付矣。 其査覈, 今始上來, 而貢木二百卄一同零、貢紬十二同三十匹零、貢米九百九十石零矣。 旣已査出, 則不可不蕩減。 且巫女稅、鹽稅、匠人稅、船稅, 辛亥以上未收, 査覈蕩滌事, 先已定奪, 而其數亦二百三十同零, 竝宜一體蕩滌。" 上允之。 壽興又曰: "肅川海倉色吏, 於各穀移轉分給之時, 峽邑不願受之穀三千餘石, 渠自中間自取, 轉販失利, 今無還償之道。 此等奸吏, 不可循例定配而止, 宜有別樣處置之道矣。" 上曰: "色吏梟示, 其穀則蕩滌。"
地名: 龜城 (平安道, 都護府)
年: 1456.0

○傳(曹)
                〔旨〕
              刑曹, 放司律院廳直定役車仲生、金得成、草之梁充軍河住持、鴻山安置安貴夫、忠淸道內廂充軍李吾乙麻、全羅右道充軍崔中、南海流裵時介、安置今古音龍、庭爐干定役林聰、鹽浦充軍方仲培、合浦庭爐干定役吾乙麻大、薺浦充軍崔禿衆、平海充軍林自知、安州庭爐干定役智孝根、從浦合排定役克愼、江界流仲孫、上土合排定役張祿、嘉山流僧雪祐、生陽日守定役方致正、長洞合排定役吳大山、安景ㆍ慈城充軍金龍浪、城浦充軍魯變、金郊日守定役崔訥金ㆍ金玉孫ㆍ崔於山ㆍ林孟敬、敬天日守定役僧惠明、安城日守定役金仁、龍泉日守定役白將軍、岊嶺日守定役申上佐。 傳旨義禁府, 放龜城官奴永屬張得流ㆍ朴根生ㆍ白存者ㆍ安吾乙未同、嘉山入居奴於里大、金巖日守定役性仇之ㆍ豆乙彦ㆍ金仲生ㆍ韓貴珍、寶山日守定役趙永之ㆍ末之ㆍ車於里大ㆍ朴莫山ㆍ金元柱ㆍ上左於末知、安城日守定役凡安ㆍ全莫同ㆍ金吾乙未同ㆍ金將軍ㆍ末訖若ㆍ老光應ㆍ金尹萬ㆍ金石、岊嶺日守定役梁和上ㆍ洪賚ㆍ上左莫同ㆍ內隱達ㆍ宋松莫山ㆍ李貴中、敬天日守定役李澄ㆍ朴春生ㆍ趙俊生ㆍ朴松衆
              伊ㆍ守丁、金郊日守定役李生ㆍ裵仲夫ㆍ田祿守ㆍ崔貴ㆍ奉得龍ㆍ內隱生ㆍ小知ㆍ鐵山ㆍ申小生ㆍ仍邑金、興義日守定役元得龍ㆍ金石同ㆍ孫者古未ㆍ長敬山
              守ㆍ亡應知、洞仙日守定役姜田中ㆍ夫今音同ㆍ莫同ㆍ金莫生、龍泉日守定役仇叱同、黔毛浦充軍守叱仇未ㆍ於里同、玉浦充軍徐莫三、法聖浦充軍曺白同、蔚山內廂充軍吾乙麻知、所江充軍崔善敬ㆍ洪山、廣巖充軍金者斤同ㆍ張生、司律院廳直定役金仲富ㆍ韓知ㆍ洪延。
地名: 龜城 (平安道, 都護府)
年: 1461.0

○戶曹判書曺錫文, 嫡室無子, 婢妾有子, 嘗命婢從良, 令錫文辦宴饗諸宰樞, 是日錫文設宴于其第樂。 命都承旨成任、左副承旨柳子煥, 齎宣醞、魚肉就賜, 又命臨瀛大君
              璆、翼峴君
              璭、寧海君
              瑭、烏山君
              澍、龜城君
              浚、靑城尉
              沈安義往赴。
地名: 龜城 (平安道, 都護府)
年: 1463.0

○己卯/御思政殿, 永膺大君
              琰、永順君
              溥、龜城君
              浚、銀山副正
              徹、河城尉
              鄭顯祖、右參贊崔恒及承旨等入侍。 設酌, 樂學提調梁誠之、成任等亦侍, 議定樂章。 行上護軍李純之齎地理書, 進御前論對。 上曰: "如此之事, 無如純之之精。 古人云 ‘耕當問奴, 織當問婢。’ 陰陽、地理等事, 予必與此人論之。" 淸平君
              郭連城辭, 往平安道, 上引見, 賜弓劍、馬粧, 解所御山獺裘賜之曰: "此衣雖惡, 然毛性甚暖, 宜於禦寒。 今以賜卿。" 謂恒曰: "予於連城解衣衣之。" 連城性威險苛刻, 待下少恩, 於家人尤甚。 常用大杖及槌, 置諸座右, 少有不愜於心, 雖妻妾無不榜之, 家人咸怨, 及死妻妾以下無一人哭者。

○戊戌/御思政殿, 受常參、視事。 王世子與臨瀛大君
              璆、永膺大君
              琰、永順君
              溥、龜城君
              浚、銀川君
              穳、銀山副正
              徹、鈴川府院君
              尹師路、右參贊崔恒、行僉知中樞院事李邊、中樞院使魚孝瞻、雞林君
              李興商、行上護軍宋處寬、吏曹參判洪應、兵曹參判金國光、禮曹參議曺變安、戶曹參議安哲孫、工曹參議沈璿、承旨等入侍。 上謂恒曰: "世子今讀《尙書》, 畢則次授《詩》, 讀《詩》畢欲授《通鑑》, 何如?" 恒曰: "允當。 《通鑑》, 史學之宗, 所當先知。" 同副承旨尹弼商啓死囚, 上反復卞疑, 仍謂世子曰: "刑獄至重, 人命所關。 人主所當軫念者, 若官吏不察情實, 捏合成獄曰, ‘此人可殺’, 人主慢不之察, 亦曰 ‘可殺’, 乃殺之, 則彼亦予之赤子, 於君父之道, 何如也? 人主每遇獄事, 當求其可生之道。 世宗嘗謂文宗曰, ‘刑獄雖笞罪, 不可容易處決。’ 予未嘗敢忘。 汝當體予此意。" 仍謂諸宰樞曰: "世子不可不知公事, 予使世子在此, 欲其學治事也。 卿等亦各言所蘊, 國事藏否、民間弊瘼, 莫不陳之"。 邊啓: "諸陵獻官根隨, 不可不供給。 渡丞支供, 不可令津夫自辦。" 孝瞻啓: "諸邑奴婢不可數少詳定。" 哲孫啓: "行幸溫陽時, 請親審堀浦代納貢物者。 未納之貢, 已令幷餘利沒官, 請勿徵家産。" 應啓: "請別設外戚官制。" 變安啓: "諸道牧場兒馬, 請分養諸邑。" 興商啓: "諸修葺各坊軍鋪, 又移植栗島甘草。" 璿啓: "諸邑守令請以捉虎多少賞罰。" 命下該司。
地名: 龜城 (平安道, 都護府)
年: 1464.0

○辛卯/賜龜城君
              浚奴婢二口, 侍疾有勞故也。
地名: 龜城 (平安道, 都護府)
年: 1465.0

○初咸吉道採訪別監金束時, 承命過安邊, 宿內需所奴貴敏之家, 飮酒私款。 貴敏嘗有怨於臨瀛大君, 欲構其罪, 因及於龜城君
              浚, 乃誣告束時, "欲依臨瀛大君作亂。" 且曰: "龜城君天下大將軍, 吾願事之。" 迎貴、金允等亦與聞此言, 皆繫獄治之。 至是, 上御丕顯閤, 親問貴敏、迎貴、束時等, 顧謂宰樞曰: "斷罪何難? 予已的知其情矣。 凡人之發言, 必因於心, 予固知臨瀛、龜城無反心。 旣無反心, 則安有逆言? 然則束時亦無由發其逆言, 是必貴敏鑿空造言。 只誅貴敏, 於義甚當。" 卽傳于義禁府曰: "貴敏斬, 迎貴、金允, 聽貴敏言而不卽告, 各杖一百, 束時以王人, 出入民家, 飮酒作弊, 亦杖一百、收告身。" 時, 束時之獄, 詞甚盤錯, 上一言斷之。 俄而上命叔舟進酒, 講宣傳官兵書, 又召注書柳洵、史官朴叔達講《論語》。

○己未/持平柳子漢將本議, 啓曰: "內人德中再通書於龜城君
              浚, 豈不相應而然耶!" 又曰: "金震知以濫行賄賂, 旣伏刑, 而其受賂將相, 置而不問, 以故掌令鄭佸在溫湯, 屢瀆天聰, 竟未蒙允。 臣等反覆思之, 古人云, ‘法之不行, 自貴近始。’ 豈可以貴近而曲法哉!" 又曰: "晋州牧使申允甫, 於七月涉江宴客, 人多溺死, 屍浮于水上者凡七人。" 曰: "稷山衙中奴子備壺飡, 潛饋于陰竹囚賊, 情涉綢繆。 請皆鞫之。" 上御丕顯閤, 召自漢謂曰: "允甫之事, 予旣已聞之, 稷山之事, 汝等何以知之? 內人之邪情, 浚不與之應, 卽來告, 在所當賞, 豈宜罰也?" 大臣受賂, 自古然矣, 予已虛論, 何屑屑不憚煩耶?" 仍命曳出之。
地名: 龜城 (平安道, 都護府)
年: 1467.0

○上欲速取咸興, 議其策。 綾城君
              具致寬啓曰: "內需司奴, 居咸興等處者多驍勇, 用此輩可取矣。" 遂遣內需司別坐崔有池, 諭議親功臣內需司書員奴僕、宗親駙馬奴僕等曰: "李施愛叛逆, 遣族屬分據諸鎭。 汝等聽內需司別坐崔有池言, 各諭所管人等, 速就龜城君
              浚, 聽其節度。 其有功者重賞。"

○丁亥/傳旨掌隷院, 別賜龜城君
              浚奴婢幷三十口。

○丙午/上命龜城君
              浚、左議政曺錫文、左贊成金國光、都承旨權孟禧等曰: "死於李施愛之亂, 而未蒙褒賞者必多, 其速議啓。" 浚等啓曰: "會寧人兼司僕車云革, 奮不顧身, 首唱大義, 直犯敵鋒, 獲李施合, 終反見殺。 鐘城人兼司僕鄭休明、富寧人兼司僕曺紂、鏡城人司直朴成章、端川人甲士申元厚等, 從云革捕施合, 反爲賊兵所害, 可追錄。 云革敵愾三等功臣, 其餘各贈堂上官, 給奴婢四口、田四十結, 直子超二資錄用。 吉州人兼司僕楊根生、甲士楊根秀、鏡城人前萬戶崔敬止、定平人金處仁等, 議捕施愛, 事覺見殺。 富寧人孟得美、北靑判官朴自昆, 領兵把截車踰嶺, 被執而死。 富寧人甲士南宮玉, 力沮施愛, 開倉犒軍, 遂見害, 可各追陞三資, 賜奴婢二口、田二十結, 直子超一資錄用。 洪原人申營拒不從賊, 咸興人甲士李升彦、別侍衛趙如珪、北靑人徐崇禮、官奴亡哲、鏡城營奴思敏、慶興官奴春吉等, 齎諭書冒入賊中被殺, 營、如珪、升彦、崇禮, 可各追陞二資, 賜田十結, 直子陞資錄用。 亡哲、思敏、春吉之後, 皆免賤、復戶、蠲債。" 從之。
地名: 龜城 (平安道, 都護府)
年: 1469.0

○癸亥/命高靈君
              申叔舟、領議政韓明澮、兵曹判書李克培、左副承旨韓繼純、承傳宦官安仲敬等, 往義禁府鞫全仲生。 謂繼純曰: "往鞫觀勢, 使人以啓, 予當處之。" 叔舟等使義禁府鎭撫韓陟來啓: "問仲生: ‘汝謂李禮敬云, 汝將爲臣下, 昨又云非偶然家門, 此何等語也?’ 杖下七度, 仲生曰: ‘龜城君
              浚任事朝廷, 故云然。’ 猶不明言其情。" 上曰: "可以定罪矣, 然必得其情。" 遂傳旨義禁府曰: "全仲生凌遲處死, 梟首三日, 家産籍沒, 依反逆論。" 傳于承政院曰: "世祖使浚於咸吉道等事, 特憐恤耳。 今仲生之言如此, 必有自相語者。 其拿致浚幹事人等于承政院, 問之。" 傳曰: "浚若有所犯, 則豈可以世祖所常憐恤, 而置之不問乎?" 左議政洪允成及承旨等啓: "浚雖至親而有功, 若辭連則當鞫之, 浚亦辨明而後安心, 請鞫浚。" 俄而叔舟、明澮等來啓: "仲生忍杖, 不盡輸情。" 且曰: "浚雖不干, 然使伴人輩作弊, 實爲不可, 請罪之。" 上曰: "明當更啓。" 義禁府拿浚伴人金鉉ㆍ金祉、奴始同ㆍ龜致及辭連八溪君
              瀞家僮而來。 允成及承旨等問曰: "汝等與全仲生, 有何謀?" 鉉等固諱曰: "仲生非浚伴倘, 故不識其面。" 上曰: "焉有不知其同類伴人者乎?" 乃命杖鉉、祉及鄭壽各三十下, 亦不直對。